[{"text_idx": "#000001", "text": "Taldea \u201cun susurro en la tormenta\u201d disko berriaren aurkezpen teknikoa prestatzen ari da Andoainen, eta martxoaren 10eko entsegu orokorra ikusteko pase esklusiboak zozketatuko dira"}, {"text_idx": "#000003", "text": "La Oreja de Van Gogh taldea \u201cun susurro en la tormenta\u201d bere azken diskoko abestiak zuzenean aurkezteko bira berriaren xehetasunak prestatzen ari da. Musika taldeak Andoaingo Bastero kulturgunean egingo ditu nazioarteko tour berriaren entseguak, eszenografia eta errepertorio berria prestatzeko. Bira Donostian, Irun\u0303ean, Bilbon, Bartzelonan eta Madrilen hasiko da, eta Ameriketako Estatu Batuetatik eta Latinoamerikatik ere eramango ditu, besteak beste."}, {"text_idx": "#000004", "text": "Talde donostiarrak lau egunez entseatuko du Basteron, eta, hain zuzen ere, entseguen azken egunean, martxoaren 10ean, emanaldi esklusiboa eskainiko du arratsaldeko 19:00etan. Publiko gisa joan nahi dutenek honako esteka honetan eman beharko dute izena zozketan parte hartu ahal izateko. Andoainen bizi diren pertsonek eta Basteroko bazkideek parte hartu ahal izango dute zozketan. Saritu bakoitzak emanaldirako pase bikoitza eskuratuko du."}]